23MOC-78

Behean sinatzen duten talde parlamentarioek, Legebiltzarreko Erregelamenduan ezartzen denaren babesean, NEKP Basoaren proiektua Nafarroa osora hedatzeko honako mozio hau aurkezten dute, Osoko Bilkuran eztabaidatu dadin. Landa Garapeneko eta Ingurumeneko Departamentuak egingo du mozioaren jarraipena.

Zioen azalpena.

Klima-aldaketa garapen jasangarrirako mehatxu nagusietako bat da, eta ingurumen-inpaktuak eragiten ari da ekonomia globalean, osasunean, biodibertsitatean eta giza ongizatean.

CO2-a berotegi-efektuaren eragile nagusia da, eta hori ez gertatzeko modu bat da hura atmosferan pixkanaka kontzentratzea saihestea isurpenak murriztuz edo, aitzitik, haren xurgapena areagotuz jada ditugun karbono-hustubide naturalen bidez, hala nola lurreko eta kostaldeko landarediaren, itsas paduren, mangladien edo itsas larreen bidez. Nafarroak lurreko landaredi eta baso hostotsuko hektarea asko ditu gure Erkidegoaren luze-zabalean.

Duela aste batzuk Nafarroan karbono-hustubide gisa katalogatutako lehenbiziko proiektu publiko-pribatuaren berri izan genuen, zeinak azken suteetan kiskali ziren lurrak basoberritzeaz gain Foru Komunitateko enpresen jarduerak sortutako berotegi-efektuko isuriak borondatez konpentsatzen lagunduko baitu.

Horregatik guztiagatik, Nafarroako Parlamentuak Nafarroako Gobernua premiatzen du honako erabaki-proposamen honen bidez:

1. NEKP Basoaren proiektua Nafarroa osora hedatzea.

2. Lortzea gure erkidegoko enpresa gehiagok proiektuaren berri izan dezaten eta sortzen dituzten CO2-isurien konpentsazioaren parte aktibo izan daitezen.

3. Ekimen hori gure erkidegoko herrietan zabaltzea, azken suteetan kiskalitako eremuen basoberritzearen parte aktibo izan daitezen.

Iruñean, 2023ko azaroaren 16an

Foru parlamentariak: Ramón Alzórriz Goñi, Pablo Azcona Molinet, Carlos Guzmán Pérez